Sean Murray

Sean Harland Murray (født 15. november 1977) er en australsk-amerikansk skuespiller. Han er kjent for rollefigurene «Timothy McGee» i CBS' spenningsserie NCIS og «Danny Walden» i den militære dramaserien JAG.

Murray ble født i Bethesda i Maryland, utenfor Washington, D.C. Han tilbrakte sin barndom i nærheten av Coffs Harbour i New South Wales i Australia, og har derfor dobbelt statsborgerskap i USA og Australia. Hans mor er den fjerde kona til den amerikanske TV-produsenten og manusforfatteren Donald Bellisario, noe som gjør ham til Bellisarios stesønn.

Murray giftet seg med Carrie James 26. november 2005. De fikk sitt første barn, en datter ved navn Melissa Caitlyn Murray, 3. mai 2007. Parets andre barn, River James Murray, ble født i Los Angeles 22. april 2010.

I den fjerde sesongen av NCIS, avslørte Murray at hans far, Craig Murray, en gang var nestkommanderende på US Navys hangarskip USS «Enterprise».

Murray har hatt flere gjesteopptredener i diverse TV-serier, inkludert ER. I tillegg har han hatt roller i flere spillefilmer, inkludert Hocus Pocus (hvor han spilte Thackery BINX), This Boy's Life, og en hovedrolle i filmen Todd Field's Too Romantic. Han begynte sin profesjonelle karriere som skuespiller med TV-serien Civil Wars i 1991, med episoden «The Pound and the Fury».

 Filmografi 
 Film År Tittel Rolle Kommentarer  Spring Break Lawyer Nick Kepper TV-film  The Sleepwalker Killing Christopher Lane TV-film Fall Into Darkness Jerry Price TV-film For My Daughter's Honor Ralph TV-film The Lottery Henry Watkins TV-film  Trial by Fire Danny TV-film River of Rage: The Taking of Maggie Keene Matthew Keene TV-film Hocus Pocus Thackery Binx Nominert — Young Artist Award (Best Youth Actor Leading Role in a Motion Picture Comedy) This Boy's Life Jimmy Voorhees   Too Romantic Tim Kortfilm  Backfield in Motion Joe Jr. TV-film Fjernsyn År Tittel Rolle Kommentarer 2003-  NCIS Timothy McGee Over 150 episoder 2002  The Random Years Todd Mitchell 2000 Boston Public David Episode «Chapter Three» 1999 Touched by an Angel Agent William 'Will' Heller Episode «My Brother's Keeper» 1998-2001 JAG Danny Walden 6 episoder 1998 JAG Ens. Guitry Episode «Innocence»1995 ER Bret Maddocks Episode «A Miracle Happens Here» Silk Stalkings Derek Paston Episode «Sweet Punishment» 1994 Harts of the West Zane Grey Hart 5 episoder 1991 Civil Wars  Episode «The Pound and the Fury»

 Eksterne lenker 


Kategori:Skuespillere fra USA
Kategori:Australske skuespillere
Kategori:Personer fra Bethesda